เอไลฟ์ออกGrowth 3/2ผลตอบแทนสูงสุด4%
เอไลฟ์ส่ง Growth 3/2 แผนประกันแบบออมทรัพย์ระยะสั้น 3 ปี ผลตอบแทนสูงสุด 4% ลุยงาน Money Expo
4 พ.ค. 2553

เอไลฟ์ส่ง Growth 3/2 แผนประกันแบบออมทรัพย์ระยะสั้น 3 ปี ผลตอบแทนสูงสุด 4% ลุยงาน Money Expo
นายเมธี จันทวิมล ผู้ช่วยกรรมการผู้จัดการ บริษัท แอ๊ดวานซ์ ไลฟ์ ประกันชีวิต (เอไลฟ์) เปิดเผยว่า ช่วงนี้กระแสในเรื่องของการออมเงินด้วยการเลือกลงทุนในแผนประกันชีวิตแบบออมทรัพย์กำลังขยายตัวมากขี้นในตลาด แต่แบบประกันเพื่อการออมทรัพย์ส่วนใหญ่จะเป็นในรูปของการออมระยะกลางและระยะยาว จึงเป็นความพยามของเอไลฟ์ในการที่จะตอบสนองความต้องการของลูกค้าในด้านบริหารจัดการเงินให้ครบทุกด้าน
ดังนั้นเพื่อเติมเต็มความต้องการของลูกค้าที่ต้องการเลือกลงทุนในระยะสั้น แต่ได้ผลตอบแทนสูง ทางเอไลฟ์จึงได้มีการปรับกลยุทธ์การตลาดด้านผลิตภัณฑ์ใหม่ เพื่อเจาะกลุ่มลูกค้าดังกล่าว โดยการออกผลิตภัณฑ์ในรูปของแผนประกันชีวิต+ออมทรัพย์แบบระยะสั้นเพียง 3 ปี ที่มีชื่อเรียกว่า Growth 3/2  ซึ่งให้ผลตอบแทนสูงสุดถึง 4 % พร้อมด้วยการให้ความคุ้มครองด้านชีวิต ในงาน Money Expo วันที่ 6 - 9 พ.ค. 53 นี้
“ส่วนความพิเศษของแผนประกันแบบออมทรัพย์ Growth 3/2 นี้จะอยู่ที่ระยะเวลาที่ค่อนข้างสั้น ทั้งในด้านการชำระเบี้ยและการได้ผลตอบแทนเต็มจำนวนคืนภายใน 3 ปี โดยอัตราผลตอบแทนในปีแรกจะอยู่ที่ 3% ปีที่สองที่ 3.5 % และเมื่อสิ้นปีที่สามจะอยู่ที่ 4 % ซึ่งแบบประกันเพื่อการออมทรัพย์นี้ยังให้ความคุ้มครองด้านชีวิตด้วยทุนประกันของเบี้ยปีแรกที่ 110% และปีที่ 2และ3 ที่ 210% โดยลูกค้าสามารถเริ่มลงทุนได้ตั้งแต่จำนวน 1 แสน - 2 ล้านบาท สำหรับแบบประกัน Growth 3/2 ทางเอไลฟ์ได้มีการตั้งเป้าการขายไว้ที่ 50 ล้านบาทภายในปีนี้ ” นายเมธีกล่าว